
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ GRIŠKABŪDŽIO SENIŪNIJOJE, PALUOBIŲ KAIME, PERDAVIMO LAIKINAI NEATLYGINTINAI VALDYTI IR NAUDOTIS

2009 m. kovo 26 d. Nr. T-108
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 13 str. 1 d. 4 p., savivaldybės tarybos 2005 m. gruodžio 22 d. sprendimu Nr.T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į asociacijos Paluobių kaimo bendruomenės „Pagirys” 2009 m. sausio 28 d. prašymą, nusprendžia:

1.
Perduoti asociacijai Paluobių kaimo bendruomenei „Pagirys” laikinai neatlygintinai valdyti ir naudotis pagal panaudos sutartį dešimčiai metų savivaldybei nuosavybės teise priklausančias ir šiuo metu Paluobių pagrindinės mokyklos patikėjimo teise valdomas 43,99 kv. m ploto negyvenamąsias patalpas, esančias Griškabūdžio seniūnijoje, Paluobių kaime, (Nekilnojamojo daikto kadastro duomenų byloje Nr. 84/6934, unikalus pastato Nr. 8498-7010-1017, pastatas pažymėtas šifru 1C2/p, patalpų indeksai – 2-22, 2-23), leidžiant naudotis 36,19 kv.m ploto bendro naudojimo patalpoms, kurių indeksai – 1-1, 1-2, 1-3, 1-4, 2-19), asociacijos Paluobių kaimo bendruomenės „Pagirys” įstatuose šiuo metu numatytoms funkcijoms vykdyti. 



2.
Įgalioti Paluobių pagrindinės mokyklos direktorių sudaryti ir pasirašyti perduodamų negyvenamųjų patalpų panaudos sutartį bei perdavimo ir priėmimo aktą, ir parengtus pagal savivaldybės tarybos 2005 m. gruodžio 22 d. sprendimu Nr.T-359 patvirtintą sutarties ir perdavimo – priėmimo akto formą.

